Taimyrprosjektet la grunnlaget for en rekke produkter som ble videreutviklet gjennom 1970-tallet. På automasjonssiden så alarm- og overvåkingssystemet DataChief dagens lys samtidig som det ble introdusert DataPower (automatisk kontrollsystem for kraftforsyning, for bransjen nå bedre kjent som «Power Management System»), AutoLevel (nivåmåling), DataLoad (lastkalkulator), DataMaster (lastkontroll), DataTrend, DataDock, DataSteam, en ny generasjon av AutoChief (brokontrollsystem) og ikke minst DataBridge, som ble navnet på navigasjonssystemet. miniatyr|Dette bildet viser den første kommersielle DataChief. Legg merke til Norsk Data’s computer i kontrollpulten, samt ”widescreen” skjerm og moderne tastatur. Automasjonsproduktene ble senere samlet under navnet DataChief, som på 2000-tallet skiftet navn til K-Chief samtidig som navigasjonssystemet skiftet navn fra DataBridge til K-Bridge. Brokontrollsystemet AutoChief (som i 2018 var levert til skip) fikk beholde det opprinnelige navnet. Disse tre kjerneproduktene (AutoChief, DataChief og DataBridge) er videreført i Kongsberg Maritime og leveres og videreutvikles fremdeles. miniatyr|Den første kommersielle DataBridge installasjonen på T/T Thorshavet i 1970.